Kommuner i Frankrike

En kommune i Frankrike er den laveste administrative inndeling av landet. Det franske ordet commune oppstod på 1100-tallet, og kom av det middelalderlatinske ordet communia, som betyr en liten samling av folk som deler et fellesliv, som igjen kommer av latin, «ting en har til felles».

En fransk kommune kan være en by med over 2 millioner innbyggere, som Paris, en landsby på 10 000 innbyggere eller en grend med bare 10 personer.

Antall kommuner
I 2016 var det  kommuner i Frankrike.«La France aux 36 000 communes, c’est fini !», Lagazette.fr, 18. mai 2016. Lest 8. oktober 2016. Dette er langt høyere enn i noe annet land i Europa. I tillegg er det ikke alle land som inndeler sine oversjøiske områder på samme måte, og hvert eneste landområde som hører til Frankrike hører også til en kommune. De eneste unntakene er: 
Wallis og Futuna
De franske sørterritorier
Clipperton i Stillehavet (ubebodd)

Per 1. januar 2021 er antall kommuner i Frankrike redusert til , hvorav 129 i oversjøiske områder.

Areal
En fransk kommune har i snitt et areal på 14,77 km², men medianarealet er 10,73 km². Medianarealet er mindre enn for de fleste andre europeiske land.

Folketall
Medianen av folketallet til franske kommuner var etter en folketelling i 1999 på 380 innbyggere. Det er 20 982 kommuner i Frankrike med et folketall mindre enn 500, noe som er 57,4 % av alle kommunene. I disse kommunene bor det bare 4 628 000 innbyggere, eller 7,7 % av det totale folketallet i Frankrike. Med andre ord bor 7,7 % av innbyggerne i Frankrike i 57,4 % av kommunene, mens 92,3 % av innbyggerne er konsentrert i bare 42,6 % av de franske kommunene.

Rolle
Trass i enorme forskjeller når det gjelder folketall har hver kommune en maire (borgermester eller ordfører) og et kommuneråd (conseil municipal), som styrer fra kommunens mairie (rådhus), og uansett størrelse har alle samme myndighet (bortsett fra Paris der politiet styres av staten og ikke av ordføreren i Paris). Denne jevne fordelingen er noe som går tilbake til den franske revolusjon, som ville ha bort de enorme skillene som eksisterte i kongeriket Frankrike og de lokale særegenskapene.

Størrelsen får derimot noe å si når det gjelder avstemningsregler i valg og hvordan valgkretsene blir inndelt.

 Historie 

De franske kommunene ble opprettet i begynnelsen av den franske revolusjon i 1789-1790.

 Nåværende debatt 

I mer enn 30 år har mange prøvd å få til en større sammenslåing av kommuner i Frankrike.

Mange mener at de store franske byene har for liten innflytelse på sine omgivelser sammenlignet med andre europeiske byer, siden grensene deres ble fastsatt for mer enn 200 år siden. Lyon er for eksempel en geografisk liten kommune med bare 465 300 innbyggere, mens storbyområdet (aire urbaine), altså de urbane områdene som ligger inntil kommunen Lyon, tilsammen har 1,7 millioner innbyggere, som er av de største i Europa. Selve Paris har kun 2,1 millioner innbyggere, men om en tar med de urbane områdene som ligger inntil Paris kommer en over 10 millioner mennesker. Storbyområdet rundt Roma har til for eksempel 3,5 millioner innbyggere, som er lite sammenlignet med Paris.

På den andre enden av skalaen finner man kommuner som sliter med utflytting, og som derfor har svært få innbyggere. Dette gjør at de strever med grunnleggende tjenester som rennende vann, innsamling av søppel eller vedlikehold av kommunale veier.

Det er derimot ikke lett å få til sammenslåinger. For det første vil dette føre til et redusert antall administrative stillinger, noe som ikke er populært hos de lokale politikerne. En annen sak er at innbyggere i en landsby er motvillige til å la seg styre av kommunestyrer i andre landsbyer, som kanskje ikke tar hensyn til deres lokale behov.

 Forskjellige fakta 
 Innbyggertall 

Den mest folkerike kommunen i Frankrike er kommunen Paris med 2 125 246 innbyggere i 1999. 
Seks franske landsbyer ødelagt under den første verdenskrig er aldri blitt gjenoppbygd. Alle ligger i departementet Meuse, og ble ødelagt under slaget ved Verdun i 1916. Etter krigen ble det avgjort at landområdene som landsbyene tidligere hadde hørt til ikke skulle innlemmes i andre kommuner, som et testament til de landsbyene som hadde «dødd for Frankrike». Følgende kommuner er derfor uten innbyggere, og blir styrt av et styre av tre medlemmer som blir utpekt av prefekten i Meuse:
Beaumont-en-Verdunois
Bezonvaux
Cumières-le-Mort-Homme
Fleury-devant-Douaumont
Haumont-près-Samogneux
Louvemont-Côte-du-Poivre
Bortsett fra disse spesielle tilfellene har følgende kommuner laveste innbyggertall (1999) i Frankrike: 
Rochefourchat, ved foten av Alpene. Én innbygger 
Leménil-Mitry, i skogområdene i Lorraine øst i Frankrike. To innbyggere 
Rouvroy-Ripont, nær Champagne-området. To innbyggere

 Største og minste kommuner  
Den største kommunen i Den franske republikk er Maripasoula (3 710 innbyggere) i departementet Fransk Guyana: 18 360 km².
I den europeiske delen av Frankrike er den største kommunen Arles (50 513 innbyggere) nær Marseille. Området utgjør det meste av elvedeltaet til Rhône: 759 km².
Den minste kommunen i hele Frankrike er Castelmoron-d'Albret (62 innbyggere) nær Bordeaux: 0,0376 km².

 Høyestliggende kommune  
Den høyestliggende kommunen i Frankrike (og Europa) er Saint-Véran (267 innbyggere) i De franske Alper. Senteret av kommunen ligger mellom 1 990 og 2 040 meter over havet.

 Kommuner lengst borte fra Paris  
Kommunen i Frankrike lengst borte fra Paris er Île des Pins (1 840 innbyggere) i Ny-Caledonia: 16 841 km fra sentrum av Paris.
I den europeiske delen av Frankrike (om en ser bort fra Korsika) er det Coustouges (134 innbyggere) og Lamanère (44 innbyggere) ved den spanske grense som er lengst borte fra Paris. Begge ligger 721 km fra sentrum av hovedstaden. 

 Kortest og lengst kommunenavn  
Den franske kommunen med kortest navn er Y (86 innbyggere i 2006).
Det er tre kommuner i Frankrike som har det lengste navnet (38 bokstaver): 
Saint-Germain-de-Tallevende-la-Lande-Vaumont (1 731 innbyggere)
Saint-Remy-en-Bouzemont-Saint-Genest-et-Isson (592 innbyggere)
Beaujeu-Saint-Vallier-Pierrejux-et-Quitteur (739 innbyggere).

Se også
Liste over kommuner i Frankrike med over 20000 innbyggere

 Referanser 

 Litteratur 
 Maryvonne Bonnard, Les collectivités territoriales en France, 2005, La Documentation française, 

 Eksterne lenker 

  Le développement de l'intercommunalité : la révolution discrète

Kategori:Undernasjonale områder i Frankrike